Per Olav Tyldum

Per Olav Tyldum (født 24. april 1964 i Overhalla) er en norsk politiker (Sp). Han ble valgt inn på Stortinget i 2021 og fikk plass i Stortingets næringskomité.

Han var ordfører i Overhalla kommune fra 2011 til 2021, medlem av Trøndelag fylkesting fra 2019 til 2021 og fylkesleder i Trøndelag Senterparti fra 2020 til 2022.

Han var bestyrer ved Namdal Produsentlag/Gartnerhallens anlegg på Skogmo før han i 1997 ble avdelingssjef/regionsjef for Felleskjøpet i Namsos. Fra 2003 og frem til han ble ordfører i 2011, var han daglig leder i reiselivsselskapet Inatur i Namsos, som driver innen jakt- og fisketurisme.

Referanser 

Ordførere i Overhalla
Sp-ordførere i Trøndelag
Sp-ordførere i Nord-Trøndelag
Stortingsrepresentanter fra Sp
Stortingsrepresentanter for Nord-Trøndelag
Stortingsrepresentanter 2021–2025
Norske bedriftsledere
Personer fra Overhalla kommune